PROJEKTS

**LĪGUMS Nr. FM VID 2024/134**

**Portatīvo rokas rentgena iekārtu uzturēšana**

|  |  |
| --- | --- |
| Rīgā  | Dokumenta datums ir tā elektroniskās parakstīšanas datums  |

**Valsts ieņēmumu dienests**, tā ģenerāldirektora vietnieces Antra Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023. gada 1. decembra pilnvaru Nr. 572 “Par A. Gremzdes pilnvarojumu”, (turpmāk – Pasūtītājs), no vienas puses, un

**\_\_\_\_\_\_\_\_\_\_\_**, reģ. Nr.\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz iepirkuma Nr. FM VID 2024/134 “Portatīvo rokas rentgena iekārtu uzturēšana” rezultātiem, noslēdz šādu līgumu (turpmāk – Līgums):

1. **Līguma priekšmets**

Pasūtītājs uzdod, bet Izpildītājs apņemas veikt portatīvo rokas rentgena iekārtu (turpmāk – Iekārta) uzturēšanu - diagnostika, remonts, garantijas nodrošināšana veiktajiem remonta darbiem un izmantotajām detaļām, Pasūtītāja personāla mācības (turpmāk – Pakalpojums), atbilstoši Pasūtītāja rīcībā esošo Iekārtu sarakstam, kas pievienots Līguma 1.pielikumā.

1. **Pakalpojuma nodrošināšana**
	1. Iekārtu pieņemšana diagnostikas un remonta veikšanai un nodošana pēc diagnostikas un remonta veikšanas notiek Talejas ielā 1, Rīgā, LV-1978. Pakalpojuma nodrošināšana Pasūtītāja darba laikā no pirmdienas līdz ceturtdienai no plkst.08:15 līdz plkst.17:00 un piektdienās no plkst.08:15 līdz plkst.15:45.
	2. Pieprasījumus veikt Iekārtu diagnostiku un remontu, pieprasījumus par mācībām, pretenzijas par darbu kvalitāti, paziņojumus par remontu tāmes apstiprināšanu Pasūtītāja pilnvarotā persona piesaka, nosūtot Izpildītāja pilnvarotai personai elektroniski.
	3. **Diagnostikas un remonta nodrošināšana**
		1. Iekārtu pieņemšana diagnostikai un remontam notiek 2 (divu) darba dienu laikā pēc Pasūtītāja pilnvarotās personas pieteikuma nosūtīšanas uz Līgumā norādīto Izpildītāja pilnvarotās personas elektroniskā pasta adresi.
		2. Par Iekārtu pieņemšanu diagnostikai un remontam Pušu pilnvarotās personas ar drošu elektronisko parakstu paraksta nodošanas-pieņemšanas aktu (brīvā formā), ko saskaņo un iesniedz elektroniski.

2.3.3. 2 (divu) darba dienu laikā pēc Iekārtas pieņemšanas diagnostikai un remontam Izpildītājs veic Iekārtas diagnostiku.

2.3.4. Ja Izpildītājs, veicot Iekārtas diagnostiku, konstatē, ka Iekārta ir darba kārtībā un tai nav nepieciešams remonts, vai Iekārtas darbības traucējumus ir iespējams novērst diagnostikas laikā, Izpildītājs sagatavo aktu par Iekārtas diagnostikas veikšanu (Līguma 2.pielikums), kā arī aktu par Iekārtas nodošanu-pieņemšanu pēc diagnostikas veikšanas (brīvā formā), kurus vienlaicīgi ar Iekārtu 2 (divu) darba dienu laikā pēc Iekārtas pieņemšanas diagnostikai un remontam paraksta un nodod Pasūtītāja pilnvarotajai personai, iepriekš saskaņojot noteiktu Iekārtas nodošanas laiku Pasūtītāja darba laikā.

2.3.5. Ja Izpildītājs, veicot Iekārtas diagnostiku, konstatē, ka Iekārtas remontu veikt ir iespējams, Izpildītājs 2 (divu) darba dienu laikā pēc Iekārtas pieņemšanas diagnostikai un remontam iesniedz Pasūtītāja pilnvarotajai personai uz Līgumā norādīto elektroniskā pasta adresi saskaņošanai Iekārtas remonta tāmi, kurā norāda Iekārtu, paredzamo remonta ilgumu darba stundās, remonta izpildes termiņu, remontam nepieciešamās detaļas, materiālus un to cenas, un kopējās izmaksas.

2.3.6. Pasūtītāja pilnvarotā persona 3 (trīs) darba dienu laikā izvērtē Izpildītāja iesniegto Iekārtas remonta tāmi, un to saskaņo vai noraida, elektroniski nosūtot attiecīgo informāciju Izpildītāja pilnvarotajai personai uz Līgumā norādīto elektroniskā pasta adresi. Pasūtītāja pilnvarotā persona, izvērtējot Iekārtas remonta izmaksas, ir tiesīga nesaskaņot Izpildītāja iesniegto Iekārtas remonta tāmi, tādā gadījumā norādot uz turpmāko rīcību.

2.3.7. Ja Izpildītāja iesniegtā Iekārtas remonta tāme netiek saskaņota, Pasūtītāja pilnvarotā persona par to nosūta informāciju Izpildītāja pilnvarotajai personai uz Līgumā norādīto elektroniskā pasta adresi. Izpildītājs sagatavo aktu par Iekārtas diagnostikas veikšanu (Līguma 2.pielikums), kā arī aktu par Iekārtas nodošanu-pieņemšanu pēc diagnostikas veikšanas (brīvā formā), kurus vienlaicīgi ar Iekārtu 2 (divu) darba dienu laikā pēc šajā apakšpunktā norādītās informācijas nosūtīšanas dienas paraksta un nodod Pasūtītāja pilnvarotajai personai, iepriekš saskaņojot noteiktu Iekārtas nodošanas laiku Pasūtītāja darba laikā.

2.3.8. Ja Izpildītājs, veicot Iekārtas diagnostiku, konstatē, ka Iekārtas remontu veikt nav iespējams, Izpildītājs sagatavo Iekārtas defektācijas aktu ar Iekārtas bojājumu aprakstu, aktu par Iekārtas diagnostikas veikšanu (Līguma 2.pielikums), kā arī aktu par Iekārtas nodošanu-pieņemšanu pēc diagnostikas veikšanas (brīvā formā), kurus vienlaicīgi ar Iekārtu 5 (piecu) darba dienu laikā pēc Iekārtas pieņemšanas diagnostikai un remontam paraksta un nodod Pasūtītāja pilnvarotajai personai, iepriekš saskaņojot noteiktu Iekārtas nodošanas laiku Pasūtītāja darba laikā.

2.3.9. Iekārtas defektācijas aktu ar Iekārtas bojājumu aprakstu Izpildītājs pirmspārbaudei nosūta Pasūtītāja pilnvarotajai personai uz Līgumā norādīto elektroniskā pasta adresi.

2.3.10. Izpildītājs uzsāk veikt Iekārtas remontu tikai pēc tam, kad Pasūtītāja pilnvarotā persona ir saskaņojusi Izpildītāja iesniegto Iekārtas remonta tāmi un par to ir nosūtījusi informāciju Izpildītāja pilnvarotajai personai uz Līgumā norādīto elektroniskā pasta adresi.

2.3.11. Iekārtas remontu Izpildītājs veic termiņā, kas norādīts elektroniski ar Pasūtītāja pilnvaroto personu saskaņotā remonta tāmē.

2.3.12. Pasūtītāja pilnvarotā persona ir tiesīga neparakstīt aktu par Iekārtas diagnostikas un remonta veikšanu, ja Pasūtītāja pilnvaroto personu neapmierina veiktā remonta kvalitāte, vai arī aktā norādītās remonta izmaksu summas neatbilst saskaņotajā Iekārtas remonta tāmē norādītajām. Šajā gadījumā Pasūtītāja pilnvarotā persona 3 (trīs) darba dienu laikā nosūta Izpildītāja pilnvarotajai personai motivētu pretenziju. Izpildītājs par saviem līdzekļiem bez papildus samaksas īsākajā iespējamā termiņā novērš nosūtītajā pretenzijā norādītos trūkumus, un nekavējoties elektroniski informē Pasūtītāja pilnvaroto personu, kā arī Līgumā noteiktajā kārtībā atkārtoti iesniedz aktu par Iekārtas diagnostikas un remonta veikšanu. Iekārtas remonta veikšanas termiņa kavējuma laikā netiek ieskaitīts laika periods no Iekārtas saņemšanas dienas līdz pretenzijas nosūtīšanas dienai.

2.4. **Pasūtītāja darbinieku mācību nodrošināšana**

* + 1. Izpildītājs pēc nepieciešamības pēc Pasūtītāja pieprasījuma nodrošina mācības darbam ar Iekārtām 4 (četrām) Pasūtītāja darbinieku grupām, katrā grupā ne vairāk kā 14 (četrpadsmit) Pasūtītāja darbinieki. Izpildītājs nodrošina teorētiskās un praktiskas mācības klātienē Pasūtītāja telpās visā Latvijas teritorijā, iepriekš saskaņojot mācību vietu datumu un laiku ar Pasūtītāja pilnvaroto personu.
		2. Pasūtītāja pilnvarotā persona pēc nepieciešamības elektroniski piesaka mācības, nosūtot pieprasījumu Izpildītāja pilnvarotajai personai uz e-pastu.
		3. Izpildītājs nodrošina mācības 30 (trīsdesmit) darba dienu laikā, pēc Līguma 2.4.2.apakšpunktā noteiktā pieprasījuma saņemšanas, Pušu pilnvarotajām personām saskaņojot konkrētu mācību datumu un laiku.
		4. Izpildītājs nodrošina mācības latviešu valodā par Iekārtu ieslēgšanu/izslēgšanu, darbību, attēla analīzi, darba drošību u.c. Mācību programma ietver vismaz šādu mācību programmas saturu:

2.4.4.1. 1. daļa: Ievads un ekspluatācijas teorija;

2.4.4.2. 2. daļa: Radiācijas drošība, darba drošība;

2.4.4.3. 3. daļa: Vadības elementi/indikatori;

2.4.4.4. 4. daļa: Ieslēgšana, izslēgšana un programmatūras palaišana;

2.4.4.5. 5. daļa: Vispārējie iestatījumi;

2.4.4.6. 6. daļa: Attēlu veidošana;

2.4.4.7. 7. daļa: Attēlu pārvaldība;

2.4.4.8. 8. daļa: Attēlu uzlabošana;

2.4.4.9. 9. daļa: Attēlu savienošana;

2.4.4.10. 10. daļa: Programmatūras atjaunināšana;

2.4.4.12. 11. daļa: Paroļu pārvaldība.

2.4.5. Izpildītājs izsniedz katram mācību dalībniekam mācību apguvi apliecinošu dokumentu, kurā norādīta šāda informācija: mācību dalībnieka vārds un uzvārds; mācību programmas nosaukums; Iekārtas nosaukums; mācību norises vieta, laiks; pasniedzēja vārds, uzvārds un paraksts.

* + 1. Pēc katras mācību pabeigšanas Izpildītājs sagatavo sākotnējo nodošanas-pieņemšanas aktu (brīvā formā) 2 (divos) eksemplāros un to paraksta MKP muitas virsuzraugs vai muitas virsuzrauga vietnieks, vai muitas maiņas vadītājs un Izpildītāja pārstāvis. Sākotnējais nodošanas-pieņemšanas akts apliecina mācību veikšanas faktu un, nepieciešamības gadījumā, tajā raksturo veikto mācību kvalitāti. Viens sākotnējā nodošanas-pieņemšanas akta eksemplārs paliek MKP un otru izsniedz Izpildītājām. Pēc sākotnējā nodošanas - pieņemšanas akta parakstīšanas tiek sagatavots akts par mācību veikšanu (Līguma 2.pielikums), ko elektroniski paraksta Pušu pilnvarotās personas. Iesniedzot parakstīšanai aktu par mācību veikšanu, Izpildītājs tam pievieno sākotnējo nodošanas-pieņemšanas aktu un mācību dalībnieku reģistrācijas lapu.
	1. Katras attiecīgās Iekārtas diagnostika, remonts un mācības tiek uzskatītas par veiktām ar dienu, kad Izpildītājs ir iesniedzis Pasūtītāja pilnvarotai personai Līgumā noteiktos saistošos dokumentus un Puses ir parakstījušas Līgumā noteiktos atbilstošos aktus. Katru attiecīgo aktu par Iekārtas diagnostikas veikšanu, aktu par Iekārtas diagnostikas un remonta veikšanu un aktu par mācībām elektroniski paraksta Pasūtītāja pilnvarotā persona.
	2. Katrs attiecīgais parakstītais akts par Iekārtas diagnostikas veikšanu, akts par Iekārtas diagnostikas un remonta veikšanu un akts par mācību veikšanu ir pamatojums rēķinu izsniegšanai no Izpildītāja puses.
	3. Izpildītājs nodrošina, ka Līguma izpildē piedalīsies tikai šādi speciālisti: \_\_\_\_\_\_\_\_\_\_\_\_\_\_\_\_\_\_\_ *(Tiks papildināts atbilstoši izvēlētā pretendenta piedāvājumam)*, kuri atbilst Līguma 10.12.apakšpunkta prasībām. Nepieciešamības gadījumā Izpildītājs ir tiesīgs nomainīt šajā apakšpunktā sākotnēji norādītos speciālistus ar citiem, kuri atbilst Līguma 10.12.apakšpunktā noteiktajām prasībām, kā arī piesaistīt Līguma izpildē papildu speciālistus, bet tiem ir jāatbilst Līguma 10.12.apakšpunktā noteiktajām prasībām, to rakstiski saskaņojot ar VID Nodrošinājuma pārvaldes direktoru vai VID Nodrošinājuma pārvaldes direktora vietnieku, vai personu, kura viņus aizvieto. Izpildītājs, rakstiski saskaņojot speciālistu nomaiņu un papildus speciālista piesaisti, norāda piedāvātā speciālista personas kodu un esošo vai prognozējamo darba tiesisko attiecību veidu. Atbilstoši Ministru kabineta 2021. gada 6. jūlija noteikumu Nr.508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk – MK noteikumi Nr.508) 16.punktam, Ministru kabineta 2011.gada 1.februāra noteikumu Nr.100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” (turpmāk – MK noteikumi Nr.100) 6.punktam un 2015.gada 28.jūlija Ministru kabineta noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk - Ministru kabineta noteikumi Nr.442) Nr.442 36.1 un 36.3punktam pirms speciālista nomaiņas vai papildu speciālista piesaistes saskaņošanas informāciju par speciālistu Pasūtītājs nosūta pārbaudei Satversmes aizsardzības birojam. Pasūtītāja vārdā šajā apakšpunktā noteikto vēstuli paraksta VID patstāvīgās struktūrvienības vadītājs. Gadījumā, ja par Izpildītāja piedāvāto speciālistu tiek saņemts negatīvs atzinums no kompetentajām drošības iestādēm, speciālista nomaiņa un papildu speciālista piesaiste netiek saskaņota. Speciālistu nomaiņas un papildu speciālistu piesaistes gadījumā nav nepieciešams veikt grozījumus Līgumā.
1. **Līguma summa un norēķinu kārtība**
	1. Līguma kopējā summa ir **9 000,00 EUR** (deviņi tūkstoši *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts saskaņā ar Latvijas Republikā spēkā esošajiem normatīvajiem aktiem.
	2. Līguma kopējā summā ir ietvertas visas izmaksas, kas saistītas ar Pakalpojuma nodrošināšanu - Iekārtu diagnostika, remonts, remontam izmantojamo detaļu un materiālu izmaksas, garantijas nodrošināšana veiktajiem remonta darbiem un izmantotajām detaļām, Pasūtītāja personāla mācības, tajā skaitā transporta izdevumi, nodokļi (izņemot PVN), nodevas, izmaksas nepieciešamo atļauju iegūšanai no trešajām personām, neatbilstību novēršanas izmaksas, kā arī visas citas izmaksas, kas nepieciešamas Līguma savlaicīgai un kvalitatīvai izpildei.
	3. Detalizētas Pakalpojuma cenas noteiktas Līguma 1.pielikumā. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstiski savstarpēji par to vienojoties, Līguma 1.pielikumā noteiktās Pakalpojuma cenas var tikt pārskatītas (palielinātas/samazinātas), ievērojot šādus nosacījumus (jāizpildās visiem nosacījumiem):
		1. ne ātrāk kā 1 (vienu) gadu no Līguma spēkā stāšanās dienas;
		2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);
		3. ja Centrālās statistikas pārvaldes publicētās patēriņa cenu izmaiņu palielinājums/samazinājums 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;
		4. par starpību starp Centrālās statistikas pārvaldes publicētās patēriņa cenu izmaiņām un 5 % slieksni;
		5. kopējais cenu paaugstinājums/samazinājums nedrīkst pārsniegt 5% (piecus procentus) no Līguma 2.pielikumā norādītās Pakalpojuma cenas.
	4. Pēc katra attiecīgā akta par sniegtajiem Pakalpojumiem abpusējas parakstīšanas Izpildītājs sagatavo rēķinu un elektroniski nosūta to Pasūtītājam uz elektroniskā pasta adresi FP.lietvediba@vid.gov.lv, e-rēķinus uz eAdresi: \_EINVOICE\_VID@90000069281. Izpildītājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai eAdresi.
	5. Pasūtītājs veic samaksu 30 (trīsdesmit) dienu laikā pēc katra attiecīgā akta par sniegtajiem Pakalpojumiem abpusējas parakstīšanas un aktam atbilstoša Izpildītāja rēķina saņemšanas dienas, maksājumu pārskaitot uz IzpildītājaLīgumānorādīto norēķinu kontu kredītiestādē.
	6. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 10.10.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
	7. Par samaksas brīdi uzskatāms naudas pārskaitīšanas datums no Pasūtītāja norēķinu konta.
	8. Pasūtītājam nav pienākuma izlietot visu Līguma 3.1.apakšpunktā noteikto Līguma kopējo summu, pasūtot Pakalpojumus Līguma darbības laikā.
2. **Līguma darbības termiņš**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Līgums ir spēkā līdz Pušu saistību pilnīgai izpildei.
	3. Pasūtītājs piesaka Pakalpojumus (atkarībā no tā, kurš no nosacījumiem iestājas pirmais):
		1. 3 (trīs) gadus no Līguma spēkā stāšanās dienas;
		2. līdz brīdim, kad Pasūtītājs ir izlietojis visu Līguma 3.1.apakšpunktā noteikto Līguma kopējo summu.
	4. Pusēm, savstarpēji vienojoties, iespējams pagarināt Līguma 4.3.1.apakšpunktā noteikto Pakalpojumu pieteikšanas termiņu līdz 5 (pieciem) gadiem no Līguma spēkā stāšanās dienas.
	5. Katrai Pusei ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
	6. Pasūtītājs ir tiesīgs vienpusēji izbeigt Līgumu, par to rakstiski brīdinot Izpildītāju vismaz 1 (vienu) darba dienu iepriekš, ja:
		1. Pasūtītāju neapmierina Pakalpojuma kvalitāte, tai neatbilstot Līguma noteikumiem;
		2. atbilstoši Starptautisko un Latvijas Republikas nacionālo sankciju likumam Līguma 10.10.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		3. uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	7. Pasūtītājs nekavējoties vienpusēji atkāpjas no Līguma, ja attiecībā uz jauno Izpildītāja patiesā labuma guvēju, par kuru Izpildītājs sniedz informāciju Pasūtītājam atbilstoši Līguma 10.13.apakšpunktam, iestājas Ministru kabineta noteikumu Nr.442 36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.
	8. Neskatoties uz Līguma izbeigšanu Līgums paliek spēkā attiecībā uz Līgumā noteikto garantijas noteikumu izpildi, izņemot, ja Līgums tiek izbeigts pamatojoties uz Līguma 4.6.2., 4.6.3. vai 4.7.apakšpunktu. Līguma izbeigšana neietekmē pienākumu veikt samaksu par pakalpojumiem, kas sniegti un no Pasūtītāja puses pieņemti Līguma darbības laikā.

**5. Pušu atbildība**

5.1. Par Līgumā noteikto maksājumu termiņu neievērošanu Izpildītājs ir tiesīgs prasīt no Pasūtītāja līgumsodu 0,1% (vienas desmitdaļas procenta) apmērā no termiņā nesamaksātās summas bez PVN par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% no kavētā maksājuma summas bez PVN.

5.2. Par Līguma 2.3.1.apakšpunktā norādītā ierašanās termiņa neievērošanu Pasūtītājam pieprasa un Izpildītājs maksā līgumsodu 10,00 EUR (desmit *euro* un 00 centi) apmērā par katru nokavēto darba dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 100,00 EUR (viens simts *euro* un 00 centi).

5.3. Par Līguma 2.3.5.apakšpunktā norādītā tāmes iesniegšanas termiņa neievērošanu Pasūtītājs pieprasa un Izpildītājs maksā līgumsodu 10,00 EUR (desmit *euro* un 00 centi) apmērā par katru nokavēto darba dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 100,00 EUR (viens simts *euro* un 00 centi).

5.4. Par Līguma 2.3.6.apakšpunktā noteiktajā kārtībā saskaņotā Iekārtas remonta termiņa nokavējumu Pasūtītājs pieprasa un Izpildītājs maksā līgumsodu 10,00 EUR (desmit *euro* un 00 centi) apmērā par katru nokavēto darba dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% no konkrēto remonta darbu kopējās summas bez PVN, kas norādīta saskaņotajā remonta tāmē.

5.5. Par Līguma 9.2.apakšpunktā noteiktā Iekārtu remonta termiņa garantijas laikā nokavējumu Pasūtītājs pieprasa un Izpildītājs maksā līgumsodu 10,00 EUR (desmit *euro* un 00 centi) apmērā par katru nokavēto darba dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% no konkrēto remonta darbu kopējās summas bez PVN, kas norādīta remonta nodošanas-pieņemšanas aktā.

5.6. Par Līguma 2.4.apakšpunktā noteikto Pasūtītāja darbinieku mācību neveikšanu Līguma 2.4.3.apakšpunktā noteiktajā termiņā Pasūtītājs pieprasa un Izpildītājs maksā līgumsodu 10,00 EUR (desmit *euro* un 00 centi) apmērā par katru nokavēto darba dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% no konkrēto mācību kopējās summas bez PVN.

5.7. Par Līguma 6.1.apakšpunktā norādīto ziņu prettiesisku izpaušanu Pasūtītājs pieprasa no Izpildītājs maksā līgumsodu 500,00 EUR (pieci simti *euro* un 00 centi) apmērā par katru gadījumu.

5.8. Saskaņā ar Līgumu Pusei aprēķinātie līgumsodi par nepienācīgu izpildi vai neizpildīšanu īstā laikā (termiņā) kopumā nedrīkst pārsniegt 10 % (desmit procentus) no Līguma 3.1.apakšpunktā noteiktās Līguma kopējās summas.

5.9. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam nomaksāt 1 (viena) mēneša laikā, nepārsniedzot Līguma spēkā esamības termiņu.

5.10. Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.

5.11. Gadījumā, ja Izpildītājs neveic aprēķinātā līgumsoda samaksu Līguma 5.9.apakšpunktā norādītajā termiņā vai Līguma 5.10.apakšpunktā noteiktā kārtībā saskaņotā grafikā, Pasūtītājs aprēķināto līgumsoda summu ietur vienpersoniski ieskaita veidā.

5.12. Izpildītājs kompensē Pasūtītājam vai tā nodarbinātajiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Izpildītāja vai tā darbinieku puses, kā arī jebkurus zaudējumus, kas radušies tāpēc, ka Izpildītājs nav ievērojis normatīvo aktu prasības.

5.13. Pusēm saskaņā ar Civillikumu ir pienākums atlīdzināt otrai Pusei nodarītos tiešos un netiešos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību, kas izpaužas kā ļauns nolūks vai rupja neuzmanība, un nodarītajiem zaudējumiem. Puses nav atbildīgas par nejaušu zaudējumu atlīdzināšanu.

5.14. Līgumsoda samaksa neatbrīvo Puses no pārējo Līguma saistību izpildes.

5.15. Ja tiek kavēts kāds no Līgumā noteiktajiem saistības izpildes termiņiem, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.

**6. Informācijas neizpaužamība un fizisko personu datu aizsardzība**

* 1. Izpildītājs apņemas visā savas sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju.
	2. Visa informācija, ko Pasūtītājs sniedz Izpildītājam Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez Pasūtītāja rakstiskas piekrišanas.
	3. Iepriekš minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos, atskaitēs u.tml.) vai ja saskaņā ar Latvijas Republikā spēkā esošajiem normatīvajiem aktiem informāciju pieprasa institūcijas vai organizācijas, kurām uz to ir tiesības.
	4. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
1. **Nepārvarama vara**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
	2. Par nepārvaramu varu netiek uzskatīti Izpildītāja speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās, bet ne vēlāk kā 10 (desmit) darba dienu laikā pēc šādu apstākļu iestāšanās rakstiski jāinformē par to otra Puse un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
2. **Strīdu izšķiršana**
3. Puses apņemas darīt visu iespējamo, lai strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā.
4. Strīdus, kurus nav iespējams izšķirt vienošanās ceļā, izšķir Latvijas Republikas tiesā, atbilstoši Latvijas Republikā spēkā esošajiem normatīvajiem aktiem.
5. **Garantijas nosacījumi**
	1. Veiktajam Iekārtu remontam un tajā izmantotajām detaļām tiek noteikta garantija – 1 (viens) gads no Iekārtas diagnostikas un remonta nodošanas-pieņemšanas akta abpusējas parakstīšanas dienas.
	2. Iekārtas bojājumu gadījumos, kas radušies garantijas laikā Izpildītāja nekvalitatīvi veikta remonta vai remontā izmantoto nekvalitatīvu detaļu dēļ, Iekārtu remonts tiek veikts (Iekārtu bojājumi tiek novērsti) par Izpildītāja līdzekļiem 40 (četrdesmit) darba dienu laikā no Pasūtītāja pilnvarotās personas pretenzijas nosūtīšanas dienas.
	3. Garantijas noteikumi attiecas uz garantijas darbības laikā neierobežotu reižu skaitu veiktu Iekārtu remontu un Iekārtu remontā izmantotajām (nomainītajām) detaļām, materiāliem.
	4. Par garantijas laikā konstatētajiem Iekārtas bojājumiem, kas radušies pēc Izpildītāja veiktā remonta, Pasūtītāja pilnvarotā persona sastāda motivētu pretenziju un nosūta to uz Izpildītāja pilnvarotās personas Līgumā norādīto elektroniskā pasta adresi.

**10. Citi noteikumi**

1. Puses Līgumā noteikto saistību izpildes nodrošināšanai pilnvaro šādas pilnvarotās personas:
	* 1. no Izpildītāja puses: \_\_\_\_\_\_\_\_\_\_\_\_ (tālr. \_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_);
		2. no Pasūtītāja puses ar tiesībām nosūtīt Pakalpojuma pieteikumus (izņemot Līguma 2.4.2.apakšpunktā noteikto pieteikumu par mācībām), saskaņot un noraidīt Iekārtas remonta tāmes, parakstīt aktus par Iekārtu nodošanu Pakalpojuma sniegšanai un aktus par Iekārtu pieņemšanu pēc Pakalpojuma sniegšanas, apstiprināt Pakalpojuma saņemšanu (parakstīt aktus par sniegtajiem Pakalpojumiem (izņemot Līguma 2.4.6.apakšpunktā noteiktos aktus par mācībām)) un citu ar Līguma izpildi saistīto jautājumu risināšanai (veikt saraksti, nosūtīt pretenzijas, veikt defektācijas aktu ar Iekārtas bojājumu aprakstu pirmspārbaudi): VID Nodrošinājuma pārvaldes Muitas tehniskā aprīkojuma daļas iekārtu ekspluatācijas inženieris Andris Kauliņš (tālr.: 67122576, e-pasts: Andris.Kaulins@vid.gov.lv), VID Nodrošinājuma pārvaldes Muitas tehniskā aprīkojuma daļas projektu vadītājs Dzintars Melngailis (tālr.: 67122577, e-pasts: Dzintars.Melngailis@vid.gov.lv).
		3. no Pasūtītāja puses parakstīt Līguma 2.4.6.apakšpunktā noteiktos sākotnējos nodošanas - pieņemšanas aktus par mācībām - MKP muitas virsuzraugs vai muitas virsuzrauga vietnieks, vai muitas maiņas vadītājs;
		4. no Pasūtītāja puses ar tiesībām nosūtīt Līguma 2.4.2.apakšpunktā noteikto mācību pieteikumu, mācību dalībniekus un parakstīt Līguma 2.4.6.apakšpunktā noteiktos aktus par mācību veikšanu: Personālvadības pārvaldes direktora vietniece Sandija Kirkila (tālr.: 67122640) un Personālvadības pārvaldes Personāla plānošanas un attīstības daļas vadītāja Ineta Bernāne (tālr.: 67122621).
2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem Latvijas Republikas normatīvajiem aktiem.
3. Ja kādai no Pusēm tiek mainīts juridiskais statuss, Līgumā norādītie Pušu rekvizīti, tālruņa numuri, elektroniskā pasta adreses, pasta adreses u.c., tad tā nekavējoties paziņo par to otrai Pusei. Šajā apakšpunktā minētie nosacījumi attiecas arī uz Līgumā norādītajām Pušu pilnvarotajām personām un to rekvizītiem. Ja rodas nepieciešamība mainīt kādu no Pušu pilnvarotajām personām vai mainās Pasūtītāja pilnvarotās personas, attiecīgā Puse par to rakstiski informē otru Pusi. Šajā apakšpunktā minēto izmaiņu gadījumā no Pasūtītāja puses tiesības rakstiski informēt Izpildītāju ir Pasūtītāja Nodrošinājuma pārvaldes vadītājam vai viņa prombūtnes laikā personai, kura viņu aizvieto. Šāds paziņojums kļūst saistošs otrai Pusei7. (septītajā) dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse nepilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi.
4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītājam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai.
5. Izpildītājs nedrīkst nodot savas tiesības, kas saistītas ar Līgumu, trešajai personai bez Pasūtītāja iepriekšējas rakstiskas piekrišanas.
6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
7. Pasūtītāja un Izpildītāja (to pilnvaroto personu, kas noteiktas Līguma 10.1.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu darba dienās no plkst.8.30 līdz 17.00. Citā laikā nosūtītā informācija uzskatāma par saņemtu nākamajā darba dienā. E-pasta vēstule, Pusēm ir saistoša tikai tad, ja vēstule sūtīta no Līguma 2.5., 10.1.apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu un pielikumus. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.
8. Jebkuri grozījumi un papildinājumi Līgumā stājas spēkā tikai tad, ja tie noformēti rakstveidā un tos parakstījušas abas Puses, izņemot Līguma 2.7., 10.3., 10.13., 10.14.apakšpunktā noteiktajā gadījumā. Līguma grozījumi un papildinājumi pēc parakstīšanas kļūst par Līguma neatņemamu sastāvdaļu.
9. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.
	1. Izpildītājs 2 (divu) darba dienu laikā rakstveidā informē Pasūtītāju:
		1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās Izpildītāja dalībnieki, valdes un padomes locekļi, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	2. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	3. Izpildītāja patiesais labuma guvējs, apakšuzņēmēji un piesaistītie speciālisti ir tādi, par kuriem Pasūtītājs ir saņēmis pozitīvu atzinumu no kompetentajām drošības iestādēm, atbilstoši MK noteikumu Nr. 442 36.1 un 36.3punktam, MK noteikumu Nr.508 16.punktam un MK noteikumu Nr.100 6.punktam (neattiecas uz apakšuzņēmēju un patieso labuma guvēju).
	4. Izpildītāja patiesā labuma guvējs ir \_\_\_\_\_\_\_\_\_\_\_\_\_\_. Izpildītājam ir pienākums nekavējoties ziņot Pasūtītājam par Izpildītāja patiesā labuma guvēja maiņu. Pasūtītājs, atbilstoši MK noteikumu Nr. 442 36.1 un 36.3punktam, informāciju par patieso labuma guvēju nosūta pārbaudei Satversmes aizsardzības birojam.
	5. Izpildītāja piesaistītais/-ie apakšuzņēmējs/-i, ir:\_\_\_\_\_\_\_\_. Šajā apakšpunktā minētajam/-iem apakšuzņēmējam/-iem nododamā Līguma izpildes daļa ir \_\_\_\_\_\_\_\_\_\_\_\_\_\_\_\_.

*(Līguma 10.13. un 10.14.apakšpunkts tiks precizēts atbilstoši izvēlētā pretendenta piedāvājumam)*

* 1. Izpildītājs nav tiesīgs bez Pasūtītāja rakstveida saskaņošanas veikt Līguma 8.7.apakšpunktā norādīto apakšuzņēmēju nomaiņu un iesaistīt Līguma izpildē jaunus apakšuzņēmējus.
	2. Piedāvājot apakšuzņēmēju nomaiņu vai jauna apakšuzņēmēja piesaistīšanu Izpildītājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais. Pasūtītājs nepiekrīt apakšuzņēmēju nomaiņai vai jauna apakšuzņēmēja piesaistīšanai ja nav iesniegts šajā apakšpunktā noteiktais apliecinājums).
	3. atbilstoši MK noteikumu Nr. 442 36.1 un 36.3punktam un MK noteikumu Nr.508 16.punktam, pirms apakšuzņēmēja nomaiņas vai jauna apakšuzņēmēja piesaistes saskaņošanas informāciju par apakšuzņēmēju Pasūtītājs nosūta pārbaudei Satversmes aizsardzības birojam. Pasūtītāja vārdā šajā apakšpunktā noteikto vēstuli nosūta Valsts ieņēmumu dienesta Finanšu pārvaldes direktors vai persona, kura viņu aizvieto. Gadījumā, ja par Izpildītāja piedāvāto apakšuzņēmēju tiek saņemts negatīvs atzinums no kompetentajām drošības iestādēm, apakšuzņēmēja nomaiņa un jauna apakšuzņēmēja piesaiste netiek saskaņota.
	4. Līgums ir sastādīts uz 10 (desmit) lappusēm, tā 1.pielikums uz 1 (vienas) lappuses un 2.pielikums uz 2 (divām) lappusēm latviešu valodā elektroniska dokumenta veidā un parakstīts ar drošu elektronisko parakstu.

**11. Pušu rekvizīti**

|  |  |
| --- | --- |
| Pasūtītājs:Valsts ieņēmumu dienestsTalejas iela 1, Rīga, LV-1978 Vienotais reģ. Nr. 90000069281Tālrunis: 67122689eAdrese: E-pasts: vid@vid.gov.lv *Norēķinu rekvizīti:*Valsts kaseKods: TRELLV22Konta Nr.: LV26 TREL 2130 0560 3700 0ģenerāldirektora vietniece Antra Gremzde  | Izpildītājs:Vienotais reģ. Nr. Tālrunis:  eAdrese:E-pasts: *Norēķinu rekvizīti:*Kods: Konta Nr.:  |
|  |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Līgumam Nr. FM VID 2024/134

Dokumenta datums ir tā

elektroniskās parakstīšanas datums

**Iekārtu saraksts un Pakalpojuma cenas**

**Valsts ieņēmumu dienests**, tā ģenerāldirektora vietnieces Antra Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023. gada 1. decembra pilnvaru Nr. 572 “Par A. Gremzdes pilnvarojumu”, (turpmāk – Pasūtītājs), no vienas puses, un

**\_\_\_\_\_\_\_\_\_\_\_**, reģ. Nr.\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz iepirkuma Nr. FM VID 2024/134 “Portatīvo rokas rentgena iekārtu uzturēšana” rezultātiem, vienojas par šādu Iekārtu sarakstu un Pakalpojuma cenām:

**1. Iekārtu saraksts\***

| **Nr.p.k.** | **Iekārtu nosaukums/ražotājs/izgatavošanas gads** | **Skaits** |
| --- | --- | --- |
| 1. | NIGHTHAWK-HBI™ WAD, Viken Detection, 2020.g. | 1 gab. |
| 2. | NIGHTHAWK-HBI™ XP WAD, Viken Detection, 2023.g. (garantija līdz 2025. 10. 01.)\* | 2 gab. |

\*Diagnostikas un remonta darbi tiks pieteikti pēc garantijas termiņa beigām.

**2. Pakalpojuma cenas**

|  |  |  |  |
| --- | --- | --- | --- |
| **Nr. p.k.** | **Darbu veidi** | **Vienība** | **Cena (EUR bez PVN)** |
| 1. | Iekārtas NIGHTHAWK-HBI™ WAD, Viken Detection. 2020.g. diagnostika | 1 (viena) reize |  |
| 2. | Iekārtas NIGHTHAWK-HBI™ XP WAD, Viken Detection. 2023.g. diagnostika | 1 (viena) reize |  |
| 3. | Iekārtas NIGHTHAWK-HBI™ WAD, Viken Detection. 2020.g. remonts | 1 (viena) stunda (60 minūtes) |  |
| 4. | Iekārtas NIGHTHAWK-HBI™ XP WAD, Viken Detection. 2023.g. remonts | 1 (viena) stunda (60 minūtes) |  |
| 5. | Darbinieku mācības | 1 (viena) reize |  |
| **Kopā EUR bez PVN:** |  |

*(Tiks papildināts atbilstoši izvēlētā pretendenta finanšu piedāvājumam)*

**Pušu paraksti:**

|  |  |
| --- | --- |
| Pasūtītājs:ģenerāldirektora vietniece Antra Gremzde | Izpildītājs: |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums

Līgumam Nr. FM VID 2024/134

Dokumenta datums ir tā

elektroniskās parakstīšanas datums

**Pakalpojumu akta paraugs**

**Valsts ieņēmumu dienests**, tā ģenerāldirektora vietnieces Antra Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023. gada 1. decembra pilnvaru Nr. 572 “Par A. Gremzdes pilnvarojumu”, (turpmāk – Pasūtītājs), no vienas puses, un

**\_\_\_\_\_\_\_\_\_\_\_**, reģ. Nr.\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz iepirkuma Nr. FM VID 2024/134 “Portatīvo rokas rentgena iekārtu uzturēšana” rezultātiem, vienojas par šādu akta par sniegtajiem Pakalpojumiem paraugu:

**AKTS**

**par sniegtajiem pakalpojumiem**

*PARAUGS*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  **NODOŠANAS - PIEŅEMŠANAS AKTS Nr.\_\_**pie 20\_\_.gada \_\_\_. \_\_\_\_\_\_\_\_\_\_\_\_ Līguma Nr. FM VID 2024/134 “Portatīvo rokas rentgena iekārtu uzturēšana”.Rīgā, 20\_\_.gada\_\_\_.\_\_\_\_\_\_\_\_\_\_\_Valsts ieņēmumu dienests, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk – Pasūtītājs), no vienas puses, un \_\_\_\_\_ “\_\_\_\_\_\_\_\_\_” tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk – Izpildītājs), no otras puses, abi kopā – Puses, saskaņā ar 202\_.gada \_\_\_. \_\_\_\_\_\_\_\_\_\_\_ Līguma Nr. FM VID 2024/134 - “Portatīvo rokas rentgena iekārtu uzturēšana” (turpmāk – Līgums) \_\_\_\_apakšpunktu, paraksta nodošanas-pieņemšanas aktu (turpmāk – Akts) par sekojošo:1. Akts sastādīts par to, ka Izpildītājs veicis šādu Pakalpojumu:

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pakalpojuma veids un Iekārtas nosaukums** | **Pakalpojuma sniegšanas datums un vieta** | **Pakalpojuma sniegšanas mērvienība, reizes/stundas** | **Pakalpojuma sniegšanas rezultāts/Pasūtītāja darbinieku skaits, kuriem veiktas mācības** | **Pakalpojuma cena (EUR bez PVN)** |
|  |  |  |  |  |  |
|  |  |  |  |  |  |
| **Kopā (EUR bez PVN):** |  |

|  |  |
| --- | --- |
| **Nr.p.k.** | **Izmantotie materiāli/detaļas****(saskaņā ar 20 . gada \_ . tāmi)** |
|  |  |
|  |  |

2. Ar nodošanas – pieņemšanas akta abpusēju parakstīšanu Pasūtītājs un Izpildītājs apliecina, ka Pakalpojums ir/nav veikts Līgumā noteiktā apjomā, termiņā un pienācīgā kvalitātē.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3.Pasūtītājam ir/nav iebildumi par Pakalpojuma kvalitāti un Izpildītāja Līgumā noteikto saistību izpildi.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4. Ja kavēts Pakalpojuma sniegšanas termiņš, norāda termiņa kavējums dienās un Līguma punktu, kurā paredzēts līgumsods par attiecīgo termiņa kavējumu.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_5. Akts ir Pušu savstarpējo norēķinu pamats.Pielikumā: sākotnējais nodošanas - pieņemšanas akts un mācību dalībnieku reģistrācijas lapa *(attiecināms, parakstot Aktu par mācībām).*Pušu paraksti: Pasūtītāja pilnvarotā persona Izpildītāja pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksts\*) (paraksts\*) DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU un satur laika zīmogu\* rekvizītus “paraksts” neaizpilda, ja Akts tiek parakstīts elektroniski ar drošu elektronisko parakstu un apstiprināts ar laika zīmogu. Akta parakstīšanas datums ir pēdējā pievienotā droša elektroniskā paraksta un tā laika zīmoga datums. |

**Pušu paraksti:**

|  |  |
| --- | --- |
| Pasūtītājs:ģenerāldirektora vietniece Antra Gremzde | Izpildītājs: |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU